Oficiālais Vēstnesis L 162 , 30/04/2004 Lpp. 0068 - 0069



Komisijas Regula (EK) Nr. 880/2004 (2004. gada 29. aprīlis), ar ko atļauj bez laika ierobežojuma izmantot beta-karotīnu un kantaksantīnu par piedevām barībā, kura pieder krāsvielu, tostarp pigmentu, grupai (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1970. gada 23. novembra Direktīvu 70/524/EEK par barības piedevām [1], kurā jaunākie grozījumi izdarīti ar Padomes Regulu (EK) Nr. 1756/2002 [2], un jo īpaši tās 9.d panta 1. punktu, tā kā: (1) Direktīvā 70/524/EEK ir paredzēts, ka piedevas izmantošana jāatļauj Kopienas līmenī. (2) Šīs regulas pielikumā minētās piedevas – beta-karotīns, ko izmanto kanārijputniņiem, un kantaksantīns, ko izmanto lolojumputniem un dekoratīviem putniem, – pagaidu kārtā pirmo reizi tika atļautas ar Komisijas 1998. gada 26. oktobra Regulu (EK) Nr. 2316/98 [3]. Ar Komisijas 2001. gada 17. oktobra Regulu (EK) Nr. 2200/2001 [4] par šīm piedevām dotā pagaidu atļauja tika pagarināta līdz 2003. gada 14. decembrim. (3) Uzņēmums, kas abas piedevas ražo, kopā ar pieteikumu, lai saņemtu atļauju bez laika ierobežojuma, ir iesniedzis jaunu informāciju attiecībā uz efektivitāti. (4) Pieteikuma, kas iesniegts, lai saņemtu atļauju uz neierobežotu laiku attiecībā uz "krāsvielu, tostarp pigmentu" grupas "karotinoīdiem un ksantofilīniem", novērtējums liecina, ka Direktīvā 70/524/EEK noteiktie attiecīgie nosacījumi ir izpildīti. (5) Pieteikuma novērtējums liecina, ka jāveic dažas procedūras, lai aizsargātu strādniekus no piedevu beta-karotīna un kantaksantīna iedarbības. Tomēr šādu aizsardzību nodrošina, piemērojot Padomes 1989. gada 12. jūnija Direktīvu 89/391/EEK par pasākumiem, kas ieviešami, lai uzlabotu darba ņēmēju drošību un veselības aizsardzību darbā [5]. (6) Šajā regulā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas dzīvnieku uztura nodaļas atzinumu, IR PIEŅĒMUSI ŠO REGULU. 1. pants Pielikumā minētās piedevas, kas pieder grupas "krāsvielas, tostarp pigmenti" 1. daļai "karotinoīdi un ksantofilīni", ir atļauts izmantot kā piedevas barībā saskaņā ar pielikumā izstrādātajiem nosacījumiem. 2. pants Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2004. gada 29. aprīlī Komisijas vārdā – Komisijas loceklis David Byrne [1] OV L 270, 14.12.1970., 1. lpp. [2] OV L 265, 3.10.2002., 1. lpp. [3] OV L 289, 28.10.1998., 4. lpp. [4] OV L 299, 15.11.2001., 1. lpp. [5] OV L 183, 29.6.1989., 1. lpp. -------------------------------------------------- PIELIKUMS Št. ES | Dodatek | Kemijska formula, | Vrsta ali kategorija živali | Zgornja meja starosti živali | Najmanjša vsebnost | Največja vsebnost | Druge določbe | Datum poteka veljavnosti dovoljenja za promet | mg/kg popolne krmne mešanice | mg/kg popolne krmne mešanice | Barvila, vključno s pigmenti 1.Karotenoidi in ksantofili E 160a | beta karoten | C40H56 | Kanarčki | — | — | — | — | Brez časovne omejitve | E 161g | kantaksantin | C40H52O2 | Hišne živali in okrasne ptice | — | — | — | — | Brez časovne omejitve | --------------------------------------------------